CELEX: 62011FN0100
Language: da
Date: 2011-10-05 00:00:00
Title: Sag F-100/11: Sag anlagt den 5. oktober 2011 — ZZ mod Kommissionen

28.1.2012   
            
            
               DA
            
            
               Den Europæiske Unions Tidende
            
            
               C 25/67
            
         
      Sag anlagt den 5. oktober 2011 — ZZ mod Kommissionen
      (Sag F-100/11)
      (2012/C 25/129)
      Processprog: italiensk
      
         Parter
      
      
         Sagsøger: ZZ (ved advokat G. Cipressa)
      
         Sagsøgt: Europa-Kommissionen
      
         Søgsmålets genstand og beskrivelse af tvisten
      
      Påstand om annullation af den afgørelse, hvorved Kommissionen afviste at udbetale dagpenge til sagsøgeren i forbindelse med afgørelsen om hans overflytning fra delegationen i Angola til tjenestestedet i Bruxelles.
      
         Sagsøgerens påstande
      
      
                  —
               
               
                  Annullation af den afgørelse, der hidrører fra, eller som i hvert fald kan føres tilbage til sagsøgte, hvorved der meddeles afslag — uanset dets tilblivelsesform og uanset om, der er tale om et delvist eller fuldstændigt afslag — på sagsøgtes ansøgning af 10. august 2010, der blev fremsendt til ansættelsesmyndigheden senest den 13. august 2010.
               
            
                  —
               
               
                  Om fornødent annulleres notatet af 22. december 2010, der ikke nåede frem til sagsøgeren før tidligst den 11. februar 2011.
               
            
                  —
               
               
                  Kommissionens afgørelse, hvorved der meddeles afslag — uanset afslagets tilblivelsesform — på de ansøgninger, der var genstand for klagen af 24. februar 2011, annulleres.
               
            
                  —
               
               
                  Sagsøgte tilpligtes at betale dagpenge til sagsøgeren i medfør af artikel 10 i bilag VII til vedtægten for tjenestemænd i Den Europæiske Union, hvilken ydelse tilkommer sagsøgeren: (a) i forbindelse med afgørelse af 18. marts 2002 hidrørende fra Kommissionen, hvorved det besluttes at overflytte sagsøgeren og dennes tjenestested fra Kommissionens delegation i Luanda (Angola) til institutionens hovedsæde i Bruxelles, idet denne afgørelse var genstand for dom af 14. september 2011 i sag T-236/02, Marcuccio mod Kommissionen, (b) med virkning fra 1. april 2002, der var den sidste dag for afgørelsen af 18. marts 2002, og i de efterfølgende 20 kalenderdage.
               
            
                  —
               
               
                  Sagsøgte tilpligtes at betale sagsøgeren renter af de omhandlede dagpenge, både morarenter og renter som kompensation for den inflation, der har været mellem den 31. juli 2002, og indtil effektiv betaling sker, hvilke renter i det foreliggende tilfælde skal beregnes med 10 % om året med årlig opskrivning med virkning fra 31. juli 2002.
               
            
                  —
               
               
                  Europa-Kommissionen tilpligtes at betale sagens omkostninger.